Ir-Regolament tal-Kummissjoni (KE) Nru 811/2002
tas-16 ta' Mejju 2002
li jemenda r-Regolament tal-Kunsill (KE) Nru 32/2000 biex jikkunsidra r-Regolament tal-Kummissjoni (KE) Nru 2031/2001 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u dik ta' l-istatistika u dwar it-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 32/2000 tas-17 ta' Diċembru 1999 li jiftaħ u jipprovdi għall-amministrazzjoni tal-kwoti tat-tariffi tal-Komunità rregolati fil-GATT u ċerti kwoti oħra tat-tariffi tal-Komunità u li jistabbilixxi regoli dettaljati għall-aġġustament tal-kwoti, u li jħassar ir-Regolament (KE) Nru 1808/95 [1], kif emendat mir-Regolament tal-Kummissjoni (KE) Nru 2511/2001 [2], u b' mod partikolari l-Artikolu 9(1)(a) tiegħu,
Billi:
(1) Ir-Regolament tal-Kummissjoni (KE) Nru 2031/2001 tas-6 ta'Awissu 2001 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffi u ta' l-istatistiċi u dwar it-Tariffa Doganali Komuni [3] għamel tibdil fin-nomenklatura għal ċerti prodotti koperti minn l-Annessi I, II u IV tar-Regolament (KE) Nru 32/2000. Dawk l-Annessi għandhom għalhekk ikunu emendati.
(2) Taħt ir-Regolament (KE) Nru 2031/2001, in-newsprint (kodiċi tan-NM 48010000) ġiet eżentata mid-dazji doganali mill-1 ta' Jannar 2002. Il-kwoti tat-tariffi għal dan il-prodott għalhekk saru żejda u għandhom jingħalqu mill-31 ta' Diċembru 2001.
(3) L-aġġustamenti ta' hawn fuq għandhom jgħoddu mid-data tad-dħul fis-seħħ tar-Regolament (KE) Nru 2031/2001.
(4) Il-miżuri li hemm provduti f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 32/2000 huwa emendat kif ġej:
1. L-Anness I huwa emendat kif ġej:
(a) in-Nri serjali 09.0015 u 09.0017 huma mħassra;
(b) għan-Nru serjali 09.0091, fis-seba’ kolonna, il-figura "20" hija mħassra.
2. F'L-Anness II, għan-Nru serjali 09.2501, fit-tieni kolonna, il-kodiċi tan-NM "6002" huwa mibdul bil-kodiċi tan-NM "6002 sa 6006".
3. F'L-Anness IV, għan-Nru serjali 09.0106, fit-tieni kolonna, il-kodiċi tan-NM "ex61101035" huwa mibdul bil-kodiċi tan-NM "ex61101210", il-kodiċi tan-NM "ex61101038" huwa mibdul bil-kodiċi tan-NM "ex61101910", il-kodiċi tan-NM "ex61101095" huwa mibdul bil-kodiċi tan-NM "ex61101290" u l-kodiċi tan-NM "ex61101098" huwa mibdul bil-kodiċi tan-NM "ex61101990".
F'L-Anness IV, għan-Nru serjali 09.0106, fil-lista tal-kodiċi tat-TARIC, għan-Nru serjali 09.0106, fil-kolonna "kodiċi tan-NM", il-kodiċi tan-NM "ex61101035" huwa mibdul bil-kodiċi tan-NM "ex61101210", il-kodiċi tan-NM "ex61101038" huwa mibdul bil-kodiċi tan-NM "ex61101910", il-kodiċi tan-NM "ex61101095" huwa mibdul bil-kodiċi tan-NM "ex61101290" u l-kodiċi tan-NM "ex61101098" huwa mibdul bil-kodiċi tan-NM "ex61101990".
L-Artikolu 2
Dan ir-Regolament jidħol fis-seħħ fit-tielet ġurnata ta' wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jibda jgħodd mill-1 ta' Jannar 2002.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fis-16 ta' Mejju 2002.